cyanic-selkie/wikianc huggingface dataset:
Garets Templs
Karjera
Pēc četrām sezonām NCAA, kur pārstāvēja Luiziānas Valsts Universitātes komandu, G. Templs netika izvēlēts 2009. gada NBA draftā. Viņš pievienojās Hjūstonas "Rockets" Vasaras līgas komandai un vēlāk noslēdza līgumu ar klubu. Sākotnēji spēlēja D līgas komandā Rio Grande Valley Vipers, bet 2010. gada februārī debitēja NBA "Rockets" sastāvā. Tālākajā karjerā bieži mainījis komandas, kopumā dodoties laukumā desmit dažādu NBA komandu sastāvā, tāpat arī dažādās fārmklubu komandās. Vienu sezonu (2011—2012) nospēlējis Itālijas līgas komandā Casale Monferrato, bet pēc tam atkal atgriezies NBA, visilgāko laiku nospēlējot Vašingtonas "Wizards" sastāvā (2012—2016).
2018. gada 23. janvārī, pārstāvot Sakramento "Kings", G. Templs aizvadīja savu rezultatīvāko spēli karjerā, gūstot 34 punktus uzvarā pār Orlando "Magic" (105—99). 2018. gada jūlijā viņš tika aizmainīts uz Memfisas "Grizzlies" pret Dejonte Deivisu un Benu Maklemoru. 2019. gada februārī G. Templu kopā ar Džamaiklu Grīnu aizmainīja uz Losandželosas "Clippers" pret Everiju Bredliju.
2021. gada augustā G. Templs tika aizmainīts uz Ņūorleānas "Pelicans".
Dieva pilsēta
"Dieva pilsēta" (pt) ir 2002. gada Brazīlijas episka kriminālfilma, kuras režisori ir Fernandu Meireliss un Katja Lunda. Filmā galvenās lomas atveido Ališandri Rodrigiss, Leandru Firminu, Alisi Braga, Žonatans Hagesens, Felipi Hagesens, Duglass Silva, Daniels Zetels un Seu Žorži. Filma ir adaptācija 1997. gada Paulu Linsa tāda paša nosaukuma romānam, un daļēji balstīta uz patiesiem notikumiem.
Filma stāsta par organizētās noziedzības plaukumu Riodežaneiro priekšpilsētā "Dieva pilsētā" starp 1960. gadu beigām un 1980. gadu sākumu.
Filmas "Dieva pilsēta" pirmizrāde notika Kannu kinofestivālā. Filma saņēma pozitīvas kritiķu atsauksmes un to nominēja četrām Amerikas Kinoakadēmijas balvām kategorijās "Labākais režisors", "Labākais operatora darbs", "Labākais adaptētais scenārijs" un "Labākā montāža". Vairāku kritiķu vērtējumā "Dieva pilsēta" ir atzīta gan par vienu no 21. gadsimta labākajām filmām, gan par vienu no visu laiku labākajām filmām vispār. Tīmekļa vietnē Rotten Tomatoes filmai ir 91% vērtējums.
Lapzeme (reģions)
Lapzeme ir viens no Somijas reģioniem valsts galējos ziemeļos. Pēc teritorijas tas ir lielākais valstī. Tas robežojas ar Zviedriju rietumos, Norvēģiju ziemeļos un Krieviju austrumos. No dienvidrietumiem to apskalo Baltijas jūras Botnijas līcis, bet no dienvidiem tā robežojas ar Somijas Ziemeļpohjanmā reģionu.
Reģionā 21 pašvaldība, no kurām četras ir pilsētas (Rovaniemi (62 963 iedzīvotāju), Tornio (21 872), Kemi (21 024) un Kemijervi (7 375)). Sāmi ir šī reģiona pamatiedzīvotāji, taču tagad Lapzemē tie ir mazākumtautība.
Lapzeme tradicionāli tiek uzskatīta par Ziemassvētku vecīša dzimteni.
Reģionā atrodas vairāki nacionālie parki, tostarp, Pallasa-Illestunturi nacionālais parks, kas ir viens no valstī populārākajiem parkiem, Sietes nacionālais parks, Pihes-Luosto nacionālais parks, Rīsitunturi nacionālais parks, un citi.
18. līnija (Jūrmala)
18. līnija ir iela Jūrmalā, Lielupes apkaimē. 18. līnija sākas kāpu rajonā un beidzas krustojumā ar Bulduru prospektu. Kopējais ielas garums ir 180 metri, tā ir klāta ar asfalta segumu. 18. līnijā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
18. līnija ir savienota ar šādām ielām:
Otep
Otep (attēlo arī kā OTEP, OT3P vai OT6P) ir ASV ņūmetāla grupa. To 2000. gada rudenī Losandželosā dibināja Otepa Šamaja.
Vēsture
Pirmie trīs apvienības albumi Sevas Tra, House of Secrets, un The Ascension tika izdoti sadarbībā ar ierakstu studiju Capitol Records. Pēc tam, kad Capitol Records apvienojās ar Virgin Records, Otep, tāpat kā daudzas citas grupas, 2007. gadā tika atbrīvotas no līguma ar Capitol. Pēc diviem gadiem Otep noslēdza līgumu ar Victory Records un laida klajā ceturto studijas albumu Smash the Control Machine.
Autoceļš V589
V589 autoceļš Skūškova—Dricāni ir Latvijas vietējais autoceļš, kas savieno autoceļu P36 Skūškovā ar autoceļu V552 pie Dricāniem. Autoceļš ir 10,2 km garš un gandrīz visā garumā klāts ar grants segumu, izņemot pēdējo 50 m garu ceļa posmu līdz krustojumam ar autoceļu V552, kas ir klāts ar asfaltbetona segumu. Ceļš šķērso Rēzeknes novada Dricānu pagastu.
Ūdens cikls
Ūdens jeb hidroloģiskais cikls ir ūdens nepārtraukta aprite Zemes biosfērā. Ūdens, galvenokārt Saules enerģijas ietekmē, iztvaiko no atklātām ūdenstilpēm, augsnes un augāja, nokļūst Zemes atmosfēras apakšējos slāņos, kur kondensējas un nokrīt nokrišņu veidā. Nokrītot uz Zemes, ūdens iesūcas augsnē, veidojot pazemes ūdeņus, vai aizplūst uz zemākām vietām, veidojot strautus un upes, kas atkal ietek ezeros, jūrās un okeānos. No atklātām ūdenstilpēm ūdens iztvaiko, un process sākas no jauna.
Aivans Raitmans
Aivans Raitmans (en; dzimis, miris ) bija Čehoslovākijā dzimis Kanādas kino un televīzijas režisors, producents un scenārists. Labāk zināms ar komēdijām, ko veidojis 1980. un 1990. gados. Viņš bija 1998. gadā dibinātā uzņēmuma The Montecito Picture Company īpašnieks.
Dzimis Čehoslovākijas dienvidos, mūsdienu Slovākijā, ungāru apdzīvotajā Komārno pilsētā, ebreju ģimenē, kas bija pārdzīvojusi Holokaustu. Kad A. Reitmanam bija 4 gadi, ģimene emigrēja uz Kanādu.
Viņa dēls Džeisons Raitmans arī ir kino režisors, producents un scenārists.
Starp viņa režisētajām filmām ir Meatballs (1979), Stripes (1981), "Spoku mednieki" (1984), "Spoku mednieki 2" (1989), "Dvīņi" (1988), "Bērnudārza policists" (Kindergarten Cop, 1990), "Deivs" (Dave, 1993) un "Juniors" (Junior, 1994). Tāpat viņš producējis tādas filmas kā Animal House (1978), "Bēthovens" (Beethoven, 1992), "Zvaigžņu basketbols" (1996) un Private Parts (1997).
Nauka (SKS)
Nauka (ru) jeb MLM-U (МЛМ-У) ir Starptautiskās kosmosa stacijas (SKS) Krievijas segmenta modulis. Tas ir pielāgots zinātnisko pētījumu un eksperimentu veikšanai. To orbītā palaida, un 29. jūlijā tas saslēdzās ar staciju.
Moduli izgatavoja Hruničeva centrā uz Zarja rezerves moduļa pamata. Tā iekšējais tilpums ir 70 m³, masa orbītā —.
Nauka ir divi SSVP-M tipa saslēgšanās mezgli. Ar aktīvo mezglu tas ir pieslēgts pie Zvezda moduļa apakšējās pieslēgvietas. Otrā moduļa galā ir pasīvais saslēgšanās mezgls, pie kura ir pievienots modulis Pričal.
Lidojuma gaita
Nauka modulis tika palaists 14:58:25 UTC ar nesējraķeti Proton-M. Pēc ieiešanas orbītā radās vairākas problēmas, piemēram, telemetrijas pazušana, kļūme ar dzinējsistēmu. Sākotnējais orbitālais manevrs tika atlikts par 24 stundām. 22. un 23. jūlijā tika veikti četri manevri. 24. jūlijā atkal bija problēmas ar dzinējsistēmu. 27. un 28. jūlijā tika veikti divi korekcijas manevri. 29. jūlijā notika tuvošanās stacijai. Radās problēmas ar tuvošanās sistēmu, bet tās izdevās atrisināt, un 13:29 UTC Nauka saslēdzās pie Zvezda moduļa apakšējā porta.
Dažas stundas pēc saslēgšanās negaidīti ieslēdzās Nauka dzinēji, izraisot SKS griešanos ar ātrumu 0,56 grādi sekundē. Lai kompensētu orientācijas zaudēšanu, tika iedarbināti moduļa Zvezda dzinēji, un vēlā arī kravas kuģa Progress MS-17 dzinēji. Nauka dzinējus neizdevās atslēgt, tie darbojās aptuveni 45 minūtes, līdz izbeidzās degviela modulī. Pēc tam izdevās stabilizēt staciju. SKS bija veikusi pusotru apgriezienu. 4. augustā Roskosmos pilotējamo programmu izpilddirektors Sergejs Krikaļovs pavēstīja, ka ārkārtas situāciju izraisīja Nauka vadības sistēma, kas kļūmes dēļ izpildīja algoritmu, kas ieslēdz dzinējus, kad modulis ir brīvā lidojumā un attālinās no stacijas. 30. augustā RKK Energija ģenerālkonstruktors, SKS Krievijas segmenta lidojuma vadītājs Vladimirs Solovjovs izstāstīja, ka dažas stundas pēc Nauka savilkšanas saslēgšanās mezglā moduļa vadības sistēmā tika izpildīta komanda "atvirzīšanās", jo nebija bijusi pazīme "sakabe".
Briseles metro
Briseles metro (fr, nl) ir 1976. gadā atklāta metro sistēma, kas apkalpo Beļģijas Briseles galvaspilsētas reģionu. 2021. gadā metro sistēma satāvēja no četrām metro līnijām (M1, M2, M5 un M6) un trijām premetro līnijām (T3, T4 and T7), kas kombinē ātrgaitas tramvaja un metro īpašības. Metro sistēmas operators ir STIB/MIVB (Société des Transports Intercommunaux Bruxellois/Maatschappij voor het Intercommunaal Vervoer te Brussel), kas apkalpo arī cita veida Briseles reģiona sabiedrisko transportu.
Austrālija 31—0 ASV Samoa
Visu laiku lielākā uzvara izlašu futbola spēlēs bija 2002. gada FIFA Pasaules kausa kvalifikācijas spēlē starp Austrāliju un ASV Samoa. Tā notika, un Austrālija uzvarēja ar 31—0. Iepriekšējais rekords arī piederēja Austrālijas izlasei, kas divas dienas pirms šī mača uzvarēja Tongu ar 22—0. Iepriekšējais rekords pirms šīm divām spēlēm bija Kuveitas uzvara pār Butānu ar 20—0 2000. gada Āzijas kausa kvalifikācijas spēlē. Rekordu pārspēja arī Austrālijas izlases uzbrucējs Ārčijs Tompsons, kurš šajā spēlē guva 13 vārtus. Dāvids Zdirličs šajā mačā guva 8 vārtus, kas ir otrais labākais rezultāts kopš Otrā pasaules kara.
Šis mačs izraisīja plašas diskusijas par kvalifikācijas turnīru formātu. Austrālijas izlases treneris un Tompsons uzskatīja, ka būtu jāievieš priekšsacīkšu kārta, lai izvairītos no šādiem nevienlīdzīgiem mačiem, un izteica savu viedokli FIFA. Tā ieviesa priekšsacīkšu kārtu 2006. gada Pasaules kausa Okeānijas zonas kvalifikācijai. Konkurentu nevienlīdzīgais līmenis arī ietekmēja to, ka Austrālija pārcēlās uz Āzijas Futbola konfederāciju.
Zazi
Zazi vai dimli (tr) ir irāņu tauta, kas runā zazu valodā. Dominējošā reliģija ir islāms. Turcijā un ārpus valsts robežām kopējais zazu valodas pratēju skaits varētu būt no 4 līdz 6 miljoniem. Zazu valoda ir makrovaloda, tā sīkāk dalās vairākos heterogēnos dialektos — kirmandžki valodā, dienvidrietumu zazu valodā un dimli (dimili) valodā. Laika gaitā zazaki valodu ir ietekmējušas arī citas valodas. Vislielākā ietekme ir bijusi no kurdu valodas, bet ir arī daudz aizguvumi no arābu valodas, persiešu valodas, armēņu valodas un turku valodas.
Rīgas Hanzas vidusskola
Rīgas Hanzas vidusskola ir Hanzas savienības vārdā nosaukta Rīgas vidusskola Grostonas ielā 5, Skanstē.
Skolas mērķis ir veidot izglītības vidi, organizēt un īstenot izglītības procesu, kas nodrošina Valsts pamatizglītības standartā un Valsts vispārējās vidējās izglītības standartā noteikto mērķu sasniegšanu.
Vēsture
Rīgas Hanzas vidusskolas vēsture sākās, kad Latvijas Republikas Rīgas Vidzemes priekšpilsētas Tautas deputātu padomes lēmumu Skolu valde atļāva pārprofilēt bērnudārzu Grostonas ielā par skolu. 1993. gadā skolā uzņēma 108 pirmklasniekus un mācības sākās pagaidu telpās Rīgas 66. bērnudārzā. 1994. gadā skolai piešķīra Rīgas Hanzas vidusskolas nosaukumu un 1994. gada 1. septembrī tika atvērts pirmais mācību korpuss — tagadējais sākumskolas korpuss, kur mācības uzsāka 1.—10. klašu skolēni (četras 1. klases, pa divām — trim 2.—8. klasēm, viena 9. klase un trīs 10. klases).
1994. gada rudenī tika nodoti ekspluatācijā vēl divi mācību korpusi, un visi skolēni (800) mācības turpina trijos korpusos. 1995. gadā skolas celtniecība tika pabeigta, un 1995. gada 1. septembrī notika oficiāla atklāšana, kurā piedalījās toreizējais Valsts Prezidents Guntis Ulmanis. Skolu iesvētīja arhibīskaps Jānis Vanags.
Ēka
Skolai ir četri ar galerijām savienoti korpusi: sākumskolas, pamatskolas, vidusskolas un centrālais korpuss, kurā atrodas administrācijas telpas, medicīniskais bloks, bibliotēka, datorklase, peldbaseins. Katram korpusam bija sava ieeja un katrai klasei sava ģērbtuve. No skolai ir viena kopēja skolēnu ieeja un ģērbtuve centrālā vestibila pagraba stāvā. 2000. gadā skolai tika piebūvēta sporta halle, kurā atrodas sporta zāle, aerobikas zāle, trenažieru zāle, treneru un skolotāju darbistabas, četras mācību klases.
Nosaukuma izcelsme
1994. gadā skolas direktors Lapiņš izteica ideju, ka jaunajai skolai varētu dot Hanzas nosaukumu, jo Hanzas savienība bija pilsētu savienība, kurai bija vajadzīgi gudri cilvēki, kas prata matemātiku, cienīja kultūru un tradīcijas, un, protams, zināja svešvalodas. Tāpēc skolā padziļināti tiek apgūtas komerczinības, svešvalodas, matemātika, tiek piešķirta liela nozīme kultūrai un tradīciju noturībai.
Mācību programmas
Līdztekus vispārējās pamatizglītības programmai 1. — 9. klasei skolas 10.—12. klasēs tiek realizētas divu programmas:
Mācību sasniegumi
Vidējās izglītības centralizēto eksāmenu vērtējumā Rīgas Hanzas vidusskola 2012. gadā Draudzīgā aicinājuma fonda skolu reitinga lielo pilsētu vidusskolu kategorijā ieguva 20. vietu Latvijā.
Jere Karalahti
Spēlētāja karjera
Uzaudzis Helsinkos, Karalahti turpat arī iesāka savu profesionālā spēlētāja karjeru, 1993.—94. sezonā debitējot SM līgas kluba Helsinku "HIFK" rindās. Aizsargam komandā izdevās nostiprināties, un 1998. gadā Karalahti "HIFK" rindās kļuva par Somijas čempionu hokejā. Kluba rindās viņš spēlēja līdz pat 1999. gadam, kad pārcēlās uz Ziemeļameriku.
Karalahti pievienojās Losandželosas "Kings" rindām, kas somu aizsargu bija izvēlējusies 1993. gada NHL draftā. Pēc pārliecinošas pirmās sezonas, Karalahti spēles laiks tika samazināts, attiecīgi aizsargs pieprasīja tikt aizmainīts. Visbeidzot, 2001. gadā tas arī notika, Karalahti pievienojoties Nešvilas "Predators" rindām. Pēc 2001.—02. sezonas noslēgumā hokejists tika pieķerts narkotiku lietošanā, NHL viņu diskvalificēja uz sešiem mēnešiem, un hokejists atgriezās Eiropā.
Karalahti atgriezās Helsinku "HIFK" rindās, kļūstot par vienu no komandas vadošajiem aizsargiem. 2005.—06. sezonā hokejists pildīja komandas kapteiņa pienākumus. "HIFK" līgumu ar Karalahti nepagarināja, attiecīgi aizsargs 2007. gadā pievienojās Oulu "Karpat" rindām. "Karpat" spēlētāju atlaida pēc tam, kad viņš tika arestēts. No 2008. līdz 2010. gadam Karalahti spēlēja Vācijas hokeja līgas klubā Hamburgas "Freezers", taču tad pievienojās Espo "Blues" vienībai.
2011. gada vasarā Jere parakstīja līgumu uz vienu sezonu ar KHL klubu Minskas "Dinamo". 2011.—12. sezonā Karalahti, pateicoties līdzjutēju balsojumam, tika izvēlēts dalībai 2012. gada Kontinentālās hokeja līgas Zvaigžņu spēlē. 2012.—13. gada sezonā pildījas "Dinamo" kapteiņa funkcijas.
2013. gada augustā noslēdza līgumu ar SM līgas klubu Helsinku "Jokerit". Turpināja spēlēt tā rindās arī 2014.—15. gada sezonā, kad "Jokerit" pārcēlās uz KHL, taču sezonas gaitā noslēdza līgumu ar Zviedrijas hokeja līgas vienību HV 71. Pēc 2015.—16. gada sezonas noslēdza karjeru.
Džerets Allens
Džerets Allens (en; dzimis ) ir amerikāņu basketbolists, spēlē centra pozīcijā. Pašlaik (2022) pārstāv Nacionālās basketbola asociācijas (NBA) klubu Klīvlendas "Cavaliers", bet iepriekš vairākas sezonas aizvadījis Bruklinas "Nets" sastāvā.
Jere Karalahti
Spēlētāja karjera
Somijas hokeja izlases rindās Karalahti spēlējis septiņos Pasaules čempionātos, 1998., 1999. un 2014. gadā izcīnot sudraba, bet 2000. gadā — bronzas medaļas. 1998. un 1999. gadā tika iekļauts čempionāta simboliskajā izlasē.
Victory Records
Victory Records ir Čikāgā bāzēta ierakstu kompānija, kura savu darbību uzsāka 1989. gadā. To dibinājis Tonijs Bramels.
Džerets Allens
Karjera
2017. gada NBA draftā viņu Bruklinas "Nets" izraudzījās ar kopējo 22. numuru pirmajā kārtā. Savā NBA debijas spēlē Dž. Allens bija vien 19 gadus 182 dienas vecs, kļūstot par otro jaunāko debitantu "Nets" vēsturē (aiz Derika Feivorsa). Karjeras pirmajā sezonā viņš vairumā spēļu devās laukumā kā rezervists, taču jau otrajā sezonā nostiprinājās komandas pamatsastāvā. Rezultatīvāko spēli aizvadījis 2018. gada novembrī, zaudētā spēlē pret Losandželosas "Clippers" iemetot 24 punktus.
2021. gada janvārī Dž. Allens tika aizmainīts uz Klīvlendas "Cavaliers" plašā četru komandu maiņas darījumā, kura rezultātā "Nets" nokļuva Džeimss Hārdens. Vasarā Dž. Allens noslēdza jaunu vairāku gadu līgumu ar "Cavaliers".
Dž. Allens pārstāvēja ASV U18 izlasi, kuras sastāvā uzvarēja 2016. gada Amerikas čempionātā Čīlē.
Rudens bisīte
Rudens bisīte, arī rudens ķervelis un bīskapa cepure (Gyromitra infula, agrāk Helvella infula) ir Latvijā vidēji bieži sastopama asku sēne. Atšķirībā no pazīstamākajām bisītēm, tās parastais augšanas laiks ir rudens un arī izskats ievērojami atšķiras no pavasara bisītēm. Par tās ēdamību, ieskaitot bisīšu toksiskās vielas — giromitrīna klātbūtni tajā, ir pretēji viedokļi.
Sistemātika
Ispējams, ka ASV rietumu un austrumu daļā sastopamās rudens bisītes pieder pie dažādām sugām, jo tās atšķiras pēc formas, augtenes veida un izmēriem.
Augšanas apstākļi
Tāpat kā citas ģints sēnes, rudens bisītes ir saprotrofas, tātad atmirušu organiku izmantojošas sēnes. Aug pa vienai vai grupās uz augsnes vai stipri satrupējušas koksnes, bieži sūnās, arī vecos izdegumos un ugunskuru vietās. Latvijas klimatiskajā zonā augļķermeņus veido vēlā vasarā un rudenī, taču ASV Kalifornijas piekrastē tas notiek ziemā un pavasarī. Uz augsnes dažādos, bet biežāk skujkoku mežos. Fiksēts gadījums, kad rudens bisīte izaugusi uz vecas, pārkoksnējušās un apsūnojušas piepes. Aug lēni un ilgi saglabājas. Atrasta ziemeļu un centrālajā Amerikā, Eiropā, Āzijā un Jaunzēlandē.
Līdzība ar citām sugām
Rudens bisītes ar savu bisītēm netipisko formu un augšanas laiku Latvijā nav sajaucamas ar tuvu radnieciskām sēnēm, taču cepurītes forma ir līdzīga dobajam rumpucim. Rumpuči atšķiras ar ļoti dzīslainu kātiņu, bez tam, dobā rumpuča cepurītes krāsa lai gan variē no baltas līdz melnai, tomēr nekad nav brūna.
Ziemeļamerikā un Eiropā atrodama tai līdzīgā Gyromitra ambigua, kuras sporas ir garākas un ar izaugumiem, izmēri parasti nedaudz mazāki un nokrāsa violetāka.
Iespējamais indīgums un lietošana pārtikā
Pavasara bisīšu parastās indīgās vielas giromitrīna klātbūtne rudens bisītēs pašlaik nav skaidra un apgalvojumi ir pieņēmumu līmenī. Daļa mikologu uzskata sēni par ēdamu pēc novārīšanas ar ūdens noliešanu, uzskatot, ka giromitrīna tajā nav, tomēr daudzi avoti aicina tās pārtikā nelietot, un ir apgalvojumi par giromitrīna klātbūtni. Nav izslēgts, ka giromitrīna daudzums nepietiekami pētītajās sugas reģionālajās varietātēs atšķiras. Ir arī viedoklis, ka varbūt neindīgā sēne tiek jaukta ar stipri līdzīgo un indīgo Gyromitra ambigua, taču arī tās indīgumu ne visi autori atzīst.
Kopana
Kopana (es) ir maiju pilsētas atliekas, kas atrodas mūsdienu Hondurasas rietumos, pie robežas ar Gvatemalu.
Kaut arī pilsēta atradās maiju civilizācijas areāla galējos dienvidaustrumos, no 5. līdz 9. gadsimtam tā bija maiju ietekmīgās valsts Šukūpas galvaspilsēta. Pagrimusi, sākot no 9. gadsimta. 1576. gadā spānis Djego Garsija de Palasio bija pirmais eiropietis, kurš aprakstīja pilsētas drupas. Vieta arheoloģiski pētīta kopš 19. gadsimta beigām. 1980. gadā Kopana tika iekļauta UNESCO Pasaules mantojuma sarakstā.
19. līnija (Jūrmala)
19. līnija ir iela Jūrmalā, Lielupes apkaimē. 19. līnija sākas kāpu rajonā un beidzas krustojumā ar Bulduru prospektu. Kopējais ielas garums ir 180 metri, tā ir klāta ar asfalta segumu. 19. līnijā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
19. līnija ir savienota ar šādām ielām:
Jura (departaments)
Jura ir Francijas departaments, viens no astoņiem Burgundijas-Franškontē reģiona departamentiem. Juras administratīvais centrs ir Lonlesonjē. Departaments administratīvi sīkāk tiek iedalīts trijos apgabalos (arrondissements):
Gaujmala
Gaujmala ir ciems Valmieras novada Kauguru pagastā. Atrodas pagasta rietumu daļā.
Apdzīvotā vieta atrodas nomaļus no valsts autoceļiem, Gaujas upes krastā.
Mans draugs Sokrātiņš
"Mans draugs Sokrātiņš" ir 1984. gada latviešu padomju televīzijas spēlfilma. Filmas režisors ir Andris Rozenbergs. Filma uzņemta Rīgas Kinostudijā pēc Vladimira Žeļezņikova stāsta "Katrs ilgojas pēc suņa" motīviem.
Sižets
Raimonds, ko draugi iesaukuši par Sokrātiņu viņa taisnīguma izjūtas dēļ, mācās ceturtajā klasē vienā no Rīgas skolām. Vecāki bieži ir komandējumos un Raimondu pieskata vectēvs, izbijis jūrnieks. Kādu vakaru pie vectēva ciemos atnāk tālo reisu kuģa kapteinis, sens vectēva biedrs un Raimonds noklausās viņu sarunu. Draugi atminas jaunības gadus un kapteinis pastāsta par dārgumiem, kas it kā ir paslēpti tajā mājā, kur viņi dzīvoja pirms kara. Sokrātiņš nolemj, ka kapteinis grib dārgumus piesavināties. Viņš par dārgumiem izstāsta draugiem un pēc stundām dodas uz veco māju. Kad kļūst skaidrs, ka nekādu dārgumu nav, sadusmotie dārgumu meklētāji piekauj iniciatoru.
Lomās
Epizodēs: Marīna Janaus, Oļģerts Kroders, Romualds Ancāns un Rīgas skolu audzēkņi
206. mikroautobusu maršruts (Rīga)
206. mikroautobusa maršruts bija Rīgas sabiedriskā transporta maršruts, kas kursēja no Autoostas līdz Gaiļezera slimnīcai, kura atrodas Mežciema apkaimē. 2019. gada 1. jūlijā maršruts tika slēgts, apvienojot to ar 271. mikroautobusu.
Maršruts
Autoosta — Mežciems kursēja pa šādām ielām: Prāgas iela, 13. janvāra iela, Marijas iela, Merķeļa iela, Brīvības iela, Silciema iela, Murjāņu iela, Juglas iela, Malienas iela, Hipokrāta iela, un Gaiļezera iela.
Mežciems — Autoosta kursēja pa šādām ielām: Gaiļezera iela, Hipokrāta iela, Malienas iela, Juglas iela, Murjāņu iela, Silciema iela, Brīvības iela, Raiņa bulvāris, Turgeņeva iela, Maskavas iela, Centrāltirgus iela un Prāgas iela.
Pieturvietas
206. mikroautobusu maršrutā kopumā bija 59 pieturas. Virzienā Mežciems — Autoosta bija 29 pieturas, bet virzienā Autoosta — Mežciems bija 26 pieturas.
Arturs Jendžejčiks
Arturs Jendžejčiks (pl; dzimis ) ir Polijas futbolists, aizsargs, Polijas futbola izlases dalībnieks. Kopš 2017. gada spēlē Ekstraklasa kluba Varšavas "Legia" sastāvā.
Sasniegumi
Legia Warsaw
Ārējās saites
Kategorija:Varšavas "Legia" spēlētāji
Hikari Takagi
Hikari Takagi (ja; dzimusi ) ir japāņu futboliste, bijusi Japānas sieviešu futbola izlases dalībniece.
Tokijas maratons
Tokijas maratons (ja) ir kopš 2007. gada Tokijā, Japānā februāra beigās ikgadēji notiekošs maratons.
Kopš 2013. gada Tokijas maratons ietilpst World Marathon Majors sacensību seriālā. Maratonā piedalās gan profesionāļi, gan amatieri. Maratonā uzvaru nav guvis neviens Latvijas pārstāvis. Līdz 2007. gadam Tokijā notika Tokijas starptautiskais maratons (pāra gadi) un Tokijas Draudzības starptautiskais maratons (nepāra gadi).
Pliķu ciems
Pliķu ciems vai Pliķi ir bijušais ciems Kuldīgas novada Turlavas pagastā. Izvietojies pagasta ziemeļos Jāmaņupes krastā rietumos no Vilgāles ezera 5,5 km uz ziemeļiem no pagasta centra Turlavas. Ciems (Plike) bija viens no kuršu ķoniņu brīvciemiem, kurā mita Tontegodu dzimta. Ciema vietā saglabājusies kapsēta.
Supermeitene (filma)
"Supergirl" ir 1984. gada ASV supervaroņu filma, kuras režisors ir Žano Švarcs. Filma ir balstīta uz DC Comics tāda paša nosaukuma tēlu.
Supermena māsīca Kara nonāk uz Zemes, kur viņai jāatrod pazaudēta spēcīga orba, kā arī jāstājas pretī ļaunai raganai.
Ņujorkas maratons
Ņujorkas maratons ir ikgadējs maratons, kas kopš 1970. gada notiek Ņujorkā, ASV. Tas katru gadu notiek novembra pirmajā svētdienā. 2012. gadā maratons tika atcelts viesuļvētras "Sendija" dēļ.
Ņujorkas maratons ietilpst World Marathon Majors sacensību seriālā. To rīko New York Road Runners. Maratonā piedalās gan profesionāļi, gan amatieri. Maratonā divas uzvaras pēc kārtas ir guvusi Latvijas sportiste Jeļena Prokopčuka (2005, 2006). Lielās popularitātes dēļ liela daļa dalībnieku tiek izlozēti. Šis ir viens no pasaulē masveidīgākajiem maratoniem, 2010. gadā finišu sasniedza 45 103 cilvēki, pirmajā maratonā 1970. gadā piedalījās 127 cilvēki.
Maskavas olimpiskais sporta komplekss
Maskavas olimpiskais sporta komplekss (ru), (pazīstams arī kā vienkārši Олимпийский), ir daudzfunkcionāla iekštelpu arēna Maskavā, Krievijā, kas tika atklāta 1980. gadā, kad Maskavā notika 1980. gada vasaras olimpiskās spēles. Arēnā ir noticis 2009. gada Eirovīzijas dziesmu konkurss, 2006. gada Pasaules vieglatlētikas čempionāts iekštelpās un daudzi citi pasākumi.
Verhovina
Verhovina (uk) ir pilsētciemats Ukrainas rietumos, Ivanofrankivskas apgabala Verhovinas rajona centrs. Izvietojusies apgabala dienvidos Čornijčeremošas upes krastā 119 km no apgabala centra Ivanofrankivskas. Attīstīts tūrisma centrs, tiek uzskatīta par huculu galvaspilsētu. Verhovinas vārdā tika nosaukta Ļvivā ražotu mopēdu sērija.
Hermanis Balks
Hermanis Balks (de; dzimis, miris ) bija vācu tanku ģenerālis (General der Panzertruppe) Otrā pasaules kara laikā. Viens no 27 karavīriem, kuri saņēmuši Dzelzs krusta Bruņinieka krustu ar Ozollapām, Zobeniem un Briljantiem (Ritterkreuz des Eisernen Kreuzes mit Eichenlaub, Schwertern und Brillanten).
Dzimis militārpersonas ģimenē. 1913. gadā iestājās militārajā dienestā. Pirmā pasaules kara laikā leitnanta dienesta pakāpē karoja Rietumu, Austrumu un Balkānu un Itālijas frontēs. Vairākkārt ievainots. Pēc kara turpināja dienestu Reihsvērā. 1938. gadā iekļāvās motorizēto vienību sastāvā.
Otrā pasaules kara laikā piedalījās kaujā par Franciju, kaujā par Grieķiju un Austrumu frontes dienvidu sektorā, kur izvirzījās par vienu no spējīgākajiem tanku vienību komandieriem. Kara beigās karoja arī Elzasā un Ungārijā.
1947. gadā tika atbrīvots no ASV gūsta. 1948. gadā tika arestēts par to, ka 1944. gadā bez tiesas spriedumu ar nāvi sodīja vācu pulkvežleitnantu, kurš bija piedzēries un nespēja pildīt kaujas uzdevumu. Tika notiesāts uz 3 gadiem, ieslodzījumā pavadīja pusi no termiņa.
Veska
Pilsētā bāzējas futbola klubs SD Huesca.
Radko Gudass
Radko Gudass (dzimis ) ir čehu hokejists, aizsargs. Pašlaik (2023) Gudass spēlē Nacionālās hokeja līgas kluba Anahaimas "Ducks" rindās.
Spēlētāja karjera
Profesionāļa karjeru Gudass sāka 2007.—08. gada sezonas izskaņā, kad Čehijas Ekstralīgas izslēgšanas kārtā aizvadīja vienu spēli HC Kladno sastāvā. Nākamajā sezonā komandas rindās jaunais aizsargs aizvadīja septiņas spēles. 2009.—10. gada sezonu Gudass aizvadīja Rietumu hokeja līgas klubā Everetas "Silvertips".
2010. gadā sāka spēlēt AHL vienībā Norfolkas "Admirals". Kopā ar "Admirals" 2012. gadā izcīnīja Kaldera kausu. 2012.—13. gada sezonā aizvadīja 22 spēles NHL klubā Tampabejas "Lightning". 2013.—14. gada sezonā aizsargs "Lightning" rindās jau bija nostiprinājies. "Lightning" hokejists spēlēja līdz 2015. gada martam, kad tika aizmainīts uz Filadelfijas "Flyers". 2019.—20. gada sezonu aizvadīja Vašingtonas "Capitals" sastāvā, taču tad noslēdza trīs gadu līgumu ar Floridas "Panthers".
2023. gada 1. jūlijā Gudass kā brīvais aģents parakstīja trīs gadu līgumu par 12 miljoniem ASV dolāru ar Anahaimas Ducks.
Čehijas hokeja izlases rindās spēlējis 2014. gada Olimpisko spēļu turnīrā.
Darja Voita
Darja Voita (ru; dzimusi kā Pustovoitova (ru) Maskavā) ir Krievijas starptautiskā lielmeistare šahā (2017).
Biogrāfija
2009. gadā uzvarējusi Starptautiskās neredzīgo šahistu asociācijas (IBCA) pasaules čempionātā sievietēm. Pārstāvējusi IBCA komandu Pasaules šaha olimpiādē 2012. gadā. 2012. gadā uzvarējusi Krievijas junioru šaha čempionātā U18 vecuma grupā. 2013. gadā bijusi otrā Krievijas sieviešu ātrā šaha čempionātā. 2016. gadā uzvarējusi Maskavas sieviešu čempionātos šaha ātrspēlē un ātrajā šahā. 2016. gadā Novosibirskā dalījusi 4.-8. vietu Krievijas sieviešu šaha čempionāta superfinālā. 2017. gadā aprīlī Rīgā piedalījusies Eiropas individuālajā šaha čempionātā sievietēm, kurā turnīrā vidusdaļā bijusi līderu pulkā, taču beigās sacensības noslēgusi 19. vietā. 2021. gada oktobrī Ufā dalījusi 10.-12. vietu Krievijas sieviešu šaha čempionāta superfinālā.
Par panākumiem turnīros FIDE 2017. gadā Voitai piešķīra starptautiskās lielmeistares (WGM) nosaukumu.
Mocarts un Saljēri
Sižets
Saljēri iegrimis dziļās pārdomās. Viņš atminas savu grūto ceļu līdz meistarībai: agri atsakoties no bērnu rotaļām viņš patstāvīgi sāka mācīties mūziku. Nekad Saljēri nevienu neapskauda, pat tos kam viss padevās vieglāk un labak. Bet nu ir parādījusies skaudība pret Mocartu, kuram viss nav nācis caur grūtām mācībām, bet gan vienkārši tāpat.
Lomās
Staņislavka un Ņemiroviča-Dančenko muzikālā teātra koris un orķestris, diriģents — Samuils Samosuds.
Emīls Fiso
Emīls Fiso (fr; dzimis, miris nav zināms) bija franču loka šāvējs, olimpiskās bronzas medaļas ieguvējs 1900. gada vasaras olimpiskajās spēlēs.
1900. gada vasaras olimpiskajās spēlēs viņš Parīzē startēja vienā loka šaušanas disciplīnā — Au Cordon Doré, 50 metri. Šajā disciplīnā viņš ieguva bronzas medaļu. Savukārt 1908. gada vasaras olimpiskajās spēlēs Londonā viņš startēja loka šaušanas kontinentālā stila disciplīnā. Šajā disciplīnā viņš ieguva 185 punktus un ieņēma 13. vietu 17 sportistu konkurencē.
20. līnija (Jūrmala)
20. līnija ir iela Jūrmalā, Lielupes apkaimē. 20. līnija sākas pie Ragakāpas dabas parka un beidzas krustojumā ar Bulduru prospektu. Kopējais ielas garums ir 180 metri, tā ir klāta ar asfalta segumu. 20. līnijā satiksmes kustība norit vienā joslā. Ielā ir savrupmāju un vasarnīcu apbūve.
Vitoša
Vitoša (bg, senatnē Scomius, Scombrus) ir kupolveida kalnu masīvs Bulgārijas galvaspilsētas Sofijas dienvidu pievārtē. 19 kilometrus garā un 17 kilometrus platā masīva augstākais punkts ir 2292 metrus augstais Černi Vrahs, tomēr masīvā ir vēl 10 virsotnes, kas augstākas par 2000 metriem.
Masīvs ir populārs tūrisma objekts. Izveidots Vitošas dabas parks. Masīvs viegli sasniedzams no Sofijas, izveidotas dabas takas, bet ziemā slēpošanas trases. Masīva pakājā atrodas Bojanas baznīca. Raksturīgi kurumi. Virtošas masīvā atrodas Bulgārijas garākā ala Duhlata.
Leina
Leina var būt:
Nodirbeks Jakubojevs
Nodirbeks Jakubojevs (uz; dzimis, Taškentā) ir Uzbekistānas starptautiskais lielmeistars šahā (2019).
Biogrāfija
2016. gadā izcīnījis bronzas medaļu Pasaules jauniešu šaha čempionātā U14 vecuma grupā un pirmo reizi uzvarējis Uzbekistānas šaha čempionātā. 2017. gadā uzvarējis Āzijas jauniešu šaha čempionātā U16 vecuma grupā. 2018. gadā otro reizi uzvarējis Uzbekistānas šaha čempionātā, bet 2020. gadā izcīnījis savu trešo Uzbekistānas šaha čempiona titulu. 2021. gadā bijis otrais Āzijas zonas šaha turnīrā un izcīnījis tiesības piedalīties FIDE Pasaules kausa izcīņā pēc izslēgšanas sistēmas, kurā 2. kārtā piekāpies čehu lielmeistaram Davidam Navaram.
Divas reizes pārstāvējis Uzbekistānas komandu Pasaules šaha olimpiādēs (2018, 2022). 2022. gadā uzvarējis komandu vērtējumā.
2021. gada novembrī Rīgā ierindojies 54. vietā 2021. gada "FIDE Chess.com Grand Swiss" turnīrā.
Par panākumiem turnīros FIDE 2017. gadā viņam piešķīrusi starptautiskā meistara (IM), bet 2019. gadā - starptautiskā lielmeistara (GM) nosaukumu.
Šarls Gijoms
Šarls Eduārs Gijoms (fr; dzimis, miris ) bija šveiciešu fiziķis. 1920. gadā saņēmis Nobela prēmiju fizikā par pētījumiem precīzu mērījumu fizikā, atklājot dažu niķeli un dzelzi saturošu sakausējumu anomālās īpašības.
Biogrāfija
Gijoma vectēvs bija atstājis Franciju politisku iemeslu dēļ revolūcijas laikā un Londonā uzsācis pulksteņu ražošanu. To turpināja viņa trīs dēli, no kuriem viens, Gijoma tēvs, pārcēlās uz Šveici. Šarls Gijoms pēc pamatizglītības iegūšanas iestājās Cīrihes Augstākajā tehniskajā skolā, kur ieguva doktora grādu. 1883. gadā Gijoms sāka strādāt Starptautiskajā Mēru un svaru birojā par asistentu. Viņa karjera tur turpinājās direktora vietnieka postenī no 1902. gada, bet no 1915. gada līdz aiziešanai pensijā 1936. gadā Gijoms bija biroja direktors. Pēc tam viņš bija goda direktors līdz savai nāvei 1938. gadā.
Zinātniskā darbība
Strādājot Starptautiskajā Mēru un svaru birojā, Gijoms veica zinātniskus pētījumus. Pazīstamākie viņa izgudrojumi ir viņa atklātie niķeļa—dzelzs sakausējums invars un niķeļa—tērauda sakausējums elinvars. Invaram ir termiskās izplešanās koeficients tuvs nullei, kas ir noderīgi precīzu instrumentu izgatavošanai, kuru izmēri nedrīkst mainīties temperatūras svārstību ietekmē. Otrs sakausējums, elinvars, nozīmīgs ar savu nullei tuvo materiāla elastības koeficientu, kas dod iespēju izmantot instrumentu konstrukcijā atsperes no šī materiāla, izvairoties no temperatūras svārstību ietekmes. Šo sakausējumu var izmantot jūras hronometros. Tā kā sakausējums ir nemagnētisks, to var lietot arī nemagnētiskajos pulksteņos.
Segļi
Segļi ir ciems Valmieras novada Kauguru pagastā. Atrodas pagasta ziemeļrietumu daļā.
Islāma liberālisms
Islāma liberālisms jeb eiroislāms ir liberālais islāms, kas ir saistīts ar Eiropas kultūru.
Segļi
Apdzīvotā vieta atrodas nomaļus no valsts autoceļiem, Gaujas upes krastā.
Islāma liberālisms
Liberālie musulmaņi nošķir ticības rituālo komponentu (namaza izpilde, hidžaba nēsāšana u. c.) no morālā un mistiskā, un nepiešķir tam būtisku nozīmi. Tiek uzskatīts, ka liberālā islāma pamati radās Turcijā Kemala Ataturka laikā, balstoties uz sūfismu, reliģisko liberālismu, Eiropas panteismu un materiālismu.
Ēģiptiešu izcelsmes šveicietis Tariks Ramadans tiek uzskatīts par vienu no vadošajām eiromusulmaņu kustības figūrām. Viņš uzstāj uz Eiropas kultūras un islāma tuvināšanos, jo īpaši atbalsta demokrātijas ideju, mudina Eiropas musulmaņus apgūt savas mītnes valsts valodu un aktīvi integrēties Eiropas sabiedrībā. Viņš uzskata, ka islāma kultūru nevajadzētu identificēt tikai ar arābu kultūru.
Londonas maratons
Londonas maratons ir ikgadējs maratons, kas kopš 1981. gada notiek Londonā, Apvienotajā Karalistē. Tas katru gadu notiek aprīļa beigās.
Londonas maratons ietilpst World Marathon Majors sacensību seriālā. Maratonā piedalās gan profesionāļi, gan amatieri. Maratonā uzvaru nav guvis neviens Latvijas pārstāvis.
Daugavas iela
Daugavas iela var būt:
Minhenes "Red Bull"
Minhenes "Red Bull" ir hokeja komanda, kas bāzēta Minhenē, Vācijā un kas spēlē Vācijas hokeja līgā. Komanda dibināta 1998. gadā.
Vācijas hokeja līgā komanda spēlē kopš 2010. gada. 2016., 2017. un 2018. gadā komanda kļuva par Vācijas čempioni.
Vēsture
Komanda tika izveidota 1998. gadā un sākotnēji spēlēja Vācijas zemākajās līgās. 2004. gadā komanda sāka spēlēt Vācijas 2. Bundeslīgā. 2010. gadā Minhene izcīnīja līgas čempiones titulu un nopelnīja vietu Vācijas hokeja līgā. 2012. gadā par komandas sponsoru kļuva Red Bull, gadu vēlāk uzņēmumam kļūstot arī par komandas īpašnieku.
Gvadalete
Gvadalete (es) ir 172 kilometrus gara upe Spānijas dienvidos Andalūzijā.
Sākas Sjerras de Grasalemas kalnos. Tek rietumu - dienvidrietumu virzienā. Ietek Atlantijas okeāna Kadisas licī uz ziemeļiem no Kadisas. Upes krastos atrodas Viljamartina un Arkosa de la Frontera.
Iespējams, pie Gvadaletes upes 711. gadā notika Gvadaletes kauja, kurā iebrukusī Umajādu kalifāta armija sakāva vestgotus, uzsākot Pireneju pussalas iekarošanu.
Fantomass (filma)
"Fantomass" (fr) ir 1964. gada Francijas piedzīvojumu kinokomēdija, pirmā filma no triloģijas par kriminālnoziedznieka Fantomasa un viņa vajātāja policijas komisāra Živa piedzīvojumiem. Filmas režisors ir Andrē Junabels. Scenārijs veidots kā parodija par Pjēra Suvestra un Marsela Alēna 1911. gadā sarakstīto grāmatu tēlu Fantomasu. Īpašus panākumus filma ieguva Eiropā, Padomju Savienībā un Japānā. Padomju Savienībā filma tika dublēta kinostudijā Sojuzmuļtfiļm un iznāca uz ekrāniem 1967. gadā.
Galvenās lomas filmā atveido Žans Marē (Fantomass, žurnālists Fandors, lords Šeltons) un Luijs de Finess (komisārs Živs). Citas lomas atveido Milēna Demonžo (Elēna), Žaks Dināms (inspektors Mišels Bertrāns), Robērs Dalbāns (laikraksta redaktors), Marī Elēna Arno (lēdija Beltama).
Sižets
Fantomass ir nenotverams noziedznieks, kura īsto seju neviens nav redzējis, paslēpjot to zem zilganas maskas. Lai realizētu savus noziedzīgos plānus, viņš prasmīgi atveido citu cilvēku sejas, uzliekot dažādas sarežģītas maskas un kostīmus. Šis laupītājs un zaglis, kas terorizē visu Franciju, var atveidot praktiski ikvienu, radot apjukumu policijas rindās.
Laikraksta redaktors uzdod žurnālistam Fandoram uzrakstīt rakstu par Fantomasu. Fandors kopā ar savu līgavu Elēnu izdomā un publicē viltus interviju ar Fantomasu, kurš par to sadusmojas un liek viņam atsaukt viltus interviju. Fandoru nolaupa, draud žurnālistam ar izrēķināšanos, taču vispirms Fantomass grib paveikt ko vēl nekaunīgāku — pazudināt žurnālista reputāciju, izdarot sensacionālu noziegumu tā, lai visi turētu aizdomās pašu Fandoru. Fantomasa vajātājs policijas komisārs Živs tur aizdomās Fandoru par sadarbību ar Fantomasu un viņu arestē. Živs sarīko Fantomasam slazdus — dārglietu izstādi, kuru Fantomass noteikti gribēs aplaupīt. Tomēr Fantomass ir veiklāks, nolaupa dārglietas un aizbēg ar helikopteru.
Vecā muiža
Vecā muiža (arī Vecāmuiža) ir ciems Kuldīgas novada Kabiles pagastā. Izvietojies pie Kabiles—Sabiles autoceļa 2,2 km no pagasta centra Kabiles, 29 km no novada centra Kuldīgas un 119 km no Rīgas.
Apdzīvotā vieta izveidojusies pie bijušās Kabiles muižas pusmuižas (Althof).
Ferdinands Šlāters
Ferdinands Šlāters (fr; dzimšanas un miršanas datums nav zināms) bija franču burātājs, olimpiskās bronzas medaļas ieguvējs 1900. gada vasaras olimpiskajās spēlēs.
Jūka Momiki
Jūka Momiki (ja; dzimusi ) ir japāņu futboliste, bijusi Japānas sieviešu futbola izlases dalībniece.
21. līnija (Jūrmala)
21. līnija ir iela Jūrmalā, Lielupes apkaimē. 21. līnija sākas krustojumā ar Rotas ielu un beidzas krustojumā ar Bulduru prospektu. Kopējais ielas garums ir 105 metri, tā ir klāta ar asfalta segumu. 21. līnijā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
21. līnija ir savienota ar šādām ielām:
E. E. Kamingss
2017. gadā izdota pirmā Kamingsa grāmata latviešu valodā, dzejas izlase "Pavasara virpulis" (atdzejotāji Ingmāra Balode, Jānis Elsbergs, Aina Kraujiete, Jānis Krēsliņš, Aivars Maizītis, Viktors Kalniņš un Kristaps Vecgrāvis).
Sebastians Kolbergs
Sebastiens Kolbergs (dzimis 1994. gada 23. februārī) ir zviedru hokejists, malējais uzbrucējs. Pašlaik (2018) Kolbergs spēlē Zviedrijas Elitsērijas kluba Timrå IK sastāvā.
Spēlētāja karjera
Profesionāļa karjeru Kolbergs uzsāka 2010.—11. gada sezonā, kad aizvadīja savas pirmās piecas spēles Zviedrijas Elitsērijas kluba Frölunda HC rindās. Jau nākamajā sezonā uzbrucēja spēles laiks komandā krietni pieauga. Tiesa, ar rezultativitāti Kolbergam neizdevās izcelties.
Zviedrijas hokeja izlases labā spēlējis 2012. un 2013. gada Pasaules čempionātos junioriem, 2012. gadā kopā ar izlasi izcīnot zelta medaļas.
Mirdzas iela
Mirdzas iela var būt:
Luisa Leina
Leinas tēls tika izveidots, ietekmējoties no daudziem reāliem cilvēkiem. Viņas izskats tika ņemts no modeles (nākamās Sīgela sievas) Džoannas Kārteres. Viņas personība tika ņemta no aktrises Glendas Ferelas attēlotās reportieres 1930. gados — Torčijas Bleinas. Sīgels tēlam piešķīra aktrises Lolas Leinas vārdu, kas arī tēloja Bleinu vienā filmā.
Dimitrovgrada
Pilsēta atrodas Kuibiševas ūdenskrātuves Čeremšānas līča krastā. Tās platība ir 40,5 km² (4050 ha), Dimitrovgradas pilsētas rajona platība ir 103,98 km², iedzīvotāju skaits — 110,9 tūkstoši (2021).
Gauja (Kauguru pagasts)
Gauja ir ciems Valmieras novada Kauguru pagastā. Atrodas pagasta ziemeļrietumu daļā.
Apdzīvotā vieta atrodas nomaļus no valsts autoceļiem, Gaujas upes krastā.
Aiks Martirosjans
Aiks Martirosjans (hy; dzimis Artašatā) ir Armēnijas starptautiskais lielmeistars šahā (2017).
Biogrāfija
Šahu iemācījies spēlēt piecu gadu vecumā. Daudzkārtējais Armēnijas jauniešu šaha čempionātu uzvarētājs dažādās vecuma grupās: U12 (2011, 2012), U14 (2014).
Divus gadus pēc kārtas uzvarējis Eiropas jauniešu šaha čempionātos U12 vecuma grupā. 2016. gadā uzvarējis Pasaules jauniešu šaha čempionātā U16 vecuma grupā.
2017. gadā Džermukā (Armēnija) uzvarējis Karena Asrjana memoriālā. 2018. gadā uzvarējis Armēnijas šaha čempionātā.
2021. gada novembrī Rīgā ierindojies 85. vietā 2021. gada "FIDE Chess.com Grand Swiss" turnīrā.
2022. gada decembrī Almati dalījis 2.-3. vietu Pasaules šaha ātrspēles čempionātā.
Viljams Gibsons (dramaturgs)
Viljams Gibsons (en; dzimis, miris ) bija ASV rakstnieks un dramaturgs, Tony balvas ieguvējs.
Aiks Martirosjans
Biogrāfija
Par panākumiem turnīros FIDE 2016. gadā Martirosjanam piešķīrusi starptautiskā meistara (IM), bet 2017. gadā - starptautiskā lielmeistara (GM) nosaukumu.
Viljams Gibsons (dramaturgs)
Dzīvesgājums
Dzimis ģimenē ar īru, franču, vācu un krievu saknēm. Viņa tēvs bija protestants, bet māte katoliete. 1938. gadā Gibsons beidza Ņujorkas pilsētas koledžu. 1940. gadā apprecējās ar psihoterapeiti Margaretu Brenmanu, pārim bija divi dēli: Tomass un Daniels.
1940. gados Gibsons pievērsās literatūrai, rakstīja lugas un dzeju. 1954. gadā tika publicēts viņa pirmais romāns The Cobweb. Guvis panākumus 1958. gadā, pēc lugas "Divi šūpolēs" (Two for the Seesaw) uzveduma; šī luga tika nominēta Tony balvai.
1959. gadā tika uzvesta luga "Kas brīnumu rada" (The Miracle Worker), kuras pamatā ir Helenas Keleres autobiogrāfija. Luga saņēma pozitīvus kritiķu vērtējumus un ieguva Tony balvu. Šī ir pazīstamākā Gibsona luga. 1962. gadā viņš sarakstīja scenāriju filmai ar tādu pašu nosaukumu un tika nominēts Amerikas Kinoakadēmijas balvai kategorijā "Labākais adaptētais scenārijs".
Gibsona lugas tika iestudētas arī Latvijas teātros.
Miris savā mājā 2008. gada 25. novembrī.
32. līnija (Jūrmala)
32. līnija ir iela Jūrmalā, Lielupes apkaimē. 32. līnija sākas krustojumā ar Jūrnieku ielu un beidzas netālu no meža. Kopējais ielas garums ir 70 metri, tā ir klāta ar asfalta segumu. 32. līnijā satiksmes kustība norit vienā joslā. Ielā ir savrupmāju un vasarnīcu apbūve.
The Return of Swamp Thing
"The Return of Swamp Thing" ir 1989. gada ASV zinātniskās fantastikas filma, kuras režisors ir Džims Vainorskis. Filmas sižets balstīts uz DC Comics tāda paša nosaukuma tēlu. Filma ir turpinājums 1982. gada filmai Swamp Thing.
Filmā galvenās lomas attēlo Luiss Džourdans, Hetere Loklīra, Sāra Daglasa, Diks Duroks un Eiss Masks. Filmas pirmizrāde notika.
Filmā Purva radība izglābj Abigeilu Arkeinu no viņas audžutēva Doktora Arkeina, kurš Abigeilu cenšas izmantot ģenētiskos eksperimentos.
Berlīnes maratons
Berlīnes maratons (de, pilnais oficiālais nosaukums — BMW Berlin-Marathon) ir ikgadējs maratons, kas kopš 1974. gada notiek Berlīnē, Vācijā. Tas katru gadu notiek septembra pēdējās brīvdienās.
Berlīnes maratons ietilpst World Marathon Majors sacensību seriālā. Maratonā piedalās gan profesionāļi, gan amatieri. Maratonā uzvaru nav guvis neviens Latvijas pārstāvis. 2008. gadā finišu sasniedza 35,9 tūkstoši cilvēku no 40,8 tūkstošiem startētāju (107 valstis). Berlīnē ir arī sasniegti vairāki pasaules rekordi, tai skaitā pašreizējo rekordu vīriešiem (2.01:09) 2022. gada 25. septembrī šeit uzstādīja Eliuds Kipčoge no Kenijas.
Rožupe
Rožupe (ltg), agrāk arī Rožanova, ir ciems Līvānu novada Rožupes pagastā, pagasta centrs. Izvietojies pagasta austrumdaļā pie Feimankas ietekas Dubnā pie autoceļa P63 11,5 km no novada centra Līvāniem un 182 km no Rīgas. Rožupē atrodas pagasta pārvalde, pamatskola, kultūras nams, bibliotēka, veselības punkts, pasts, veikals, vairāki uzņēmumi. Apdzīvotā vieta izveidojusies ap bijušajām Rožanovas un Voļas pusmuižām; izaugusi pēckara gados kā kolhoza «Rožupe» un ciema padomes centrālais ciemats.
Iedzīvotāju skaita izmaiņas
Esošajās robežās, pēc CSB datiem.
Nodirbeks Abdusatorovs
Nodirbeks Abdusatorovs (uz; dzimis, Taškentā) ir Uzbekistānas starptautiskais lielmeistars šahā (2018).
Biogrāfija
2012. gadā uzvarējis Pasaules jauniešu šaha čempionātā U8 vecuma grupā. 2015. gadā izcīnījis 4. vietu Pasaules jauniešu šaha čempionātā U12 vecuma grupā. 2017. gadā Sanktpēterburgā izcīnījis 3. vietu Mihaila Čigorina memoriālā. 2019. gadā uzvarējis Centrālās Āzijas valstu junioru šaha čempionātā. 2021. gada maijā uzvarējis Āzijas zonas turnīrā.
2021. gada novembrī Rīgā ierindojies 56. vietā 2021. gada "FIDE Chess.com Grand Swiss" turnīrā. 2021. gada decembrī Varšavā uzvarējis Pasaules ātrā šaha čempionātā, papildu mačā par 1. vietu uzvarot Krievijas lielmeistaru Janu Ņepomņaščiju.
Pārstāvējis Uzbekistānas komandu Pasaules šaha olimpiādē un 2022. gadā uzvarējis komandu vērtējumā.
Par panākumiem turnīros FIDE 2017. gadā viņam piešķīrusi starptautiskā meistara (IM), bet 2018. gadā — starptautiskā lielmeistara (GM) nosaukumu. Lielmeistara nosaukumu ieguvis 13 gadu, 1 mēneša un 11 dienu vecumā, kas 2018. gadā bijis otrs agrākais sasniegums aiz Sergeja Karjakina. 2021. gada janvārī bijis piektais visu laiku jaunākais lielmeistars šaha vēsturē.
Žemaitis
Žemaitis var būt:
Pauls Lists
Pauls Lists (en; Odesa — 1954. gads) bija ebreju izcelsmes šahists, kas ir pārstāvējis Krieviju, Vāciju, Lietuvu un Lielbritāniju.
Biogrāfija
1908. gadā uzvarējis Odesas šaha turnīrā. 1910. gadā Odesas pilsētas šaha čempionātā izcīnījis 3. vietu (uzvarējis Boriss Verlinskis). 1910. gadā pārcēlies uz Viļņu, kur nospēlējis neizšķirti ar Grigoriju Levenfišu (+4, −4, =1). 1911. gadā Sanktpēterburgā Viskrievijas amatieru turnīrā dalījis 15.-16. vietu (uzvarējis Stepans Levitskis). 1912. gadā Viskrievijas amatieru turnīrā dalījis ceturto vietu ar Iļju Rabinoviču (uzvarējis Karels Hromādka).
Krievijas pilsoņu kara laikā emigrējis uz Vāciju. 1927. gadā izcīnījis 3. vietu Magdeburgas šaha turnīrā. 1928. gadā bijis 5. vietā Berlīnes šaha turnīrā. 1930. gadā Frankfurtē starptautiskā šaha turnīrā dalījis 3.-4. vietu (uzvarēja Ārons Nimcovičs).
Pēc nacistu nākšanas pie varas 1933. gadā emigrējis no Vācijas. 1937. gada oktobrī uzvarējis četru šahistu divu apļu turnīrā Rīgā, apsteidzot Teodoru Bergu un Frici Apšenieku. Pēc tam kādu laiku uzturējies Lietuvā, kur ieguvis Lietuvas pilsonību un pārstāvējis Lietuvas izlasi starpvalstu mačos ar Latviju.
1938. gadā pārcēlies uz dzīvi Anglijā, kur nodarbojies ar mākslas priekšmetu tirdzniecību. Piedalījies arī vietējos šaha turnīros. 1938. gadā ieņēmis 3. vietu Plimutas šaha turnīrā. 1939. gadā bijis 2. vietā Birmingemas šaha turnīrā, bet 1940. gadā Londonas šaha turnīrā dalījis 1.-2. vietu ar Hariju Golombeku.
Pēc Otrā pasaules kara piedalījies vienīgi 1946. gada Zāndamas (Nīderlande) starptautiskajā šaha turnīrā, kurā ierindojies 5. vietā (uzvarējis Makss Eive).
Eiženijas iela
Eiženijas iela var būt:
Haralls Sverdrups
Haralls Ulriks Sverdrups (no; dzimis Songndālē, miris  Oslo) bija norvēģu okeanogrāfs, meteorologs un polārpētnieks. Pēc universitātes absolvēšanas 1914. gadā strādājis Leipcigas ģeofizikas institūtā un par meteorologu Bergenā. No 1918. līdz 1925. gadam vadījis zinātniski pētnieciskās programmas Roalda Amundsena ekspedīcijās ar kuģi Maud. Kopš 1926. gada ģeofizikas profesors Bergenas universitātē. 1931. gadā kopā ar Džordžu Vilkinsu piedalījās neveiksmīgajā arktiskajā ekspedīcijā ar zemūdeni Nautilus. No 1936. līdz 1948. gada vadījis Skripsa Okeanogrāfijas institūtu Kalifornijā. No 1948. gada līdz mūža beigām vadīja Norvēģijas polāro institūtu.
Sverdrupa vārdā nosaukta okeāna straumju ūdens patēriņa mērvienība sverdrups (1Sv=106 m3/s), kā arī Sverdrupa kalni Karalienes Modas Zemē un Sverdrupas polārstacija Svalbārā.
Daugavpils 16. vidusskola
'''Daugavpils 16. vidusskola''' ir vispārizglītojošā mācību iestāde, kas atrodas Aveņu ielā 40 Daugavpilī.